  Туспуктэм: Майя Бывальцева Майя Бывальцева Удмуртиын 355 сюрс пала адями пуэдлэсь прививка лэсьтӥз ни, со пӧлын 120 сюрслэсь трос пиналъёс. Со сярысь элькун кивалтэтлэн тӧроезлэн воштӥсез Эльвира Пинчук 12-тӥ коньывуонэ телеграм-каналаз ивортӥз. « 1-тӥ куарусёнэ кутскем вакцинаци кампания 30-тӥ шуркынмонэ йылпумъяськыны кулэ. Али эмъяськонниосын пудлэсь вакцинаос тырмыт. Оглом – 132 сюрслэсь трос доза » Эльвира Пинчук, Удмуртиысь кивалтэтлэн тӧроезлэн воштӥсез Прививка лэсьтыны улон интыя эмъяськонниын, калык пӧлы потыса ужась пунктъёсын, Мерлыко тазалыкъя элькун центрын луэ. Озьы ик коронавируслы пумит вакцинаци мынэ. Та арня кутсконын эмъяськонниосъя 3 сюрс доза вакцинаез люкылӥзы. Кык нуналскын 400 пала адями привика лэсьтӥз. Эльвира Пинчуклэн верамезъя, коронавируслэсь прививкаез улон интыя поликлиникаын гинэ пуктыны луэ. Тегъёс: прививка Тазалык тазалыкезутён пуэд Удмуртия  